《八声甘州 乞痴》
清代·方彦珍

笑幽人无计遣穷愁，徒自费疑猜。怅风霜屡历，被谁播弄，不许开怀。

相必嗔侬好学，天不喜怜才。故设牢骚境，巧作安排。

是痴如教尽改，问穹苍可肯，赐我痴呆。果真因为此，何用更徘徊。

久情愿、愚顽懵懂，若然能、急速换灵台。也堪算、轮回摘贬，另付形骸。

作者简介：方彦珍，字静云，号岫君，仪徵人。国学方国祥女。幼从父读，七八岁即解四声，长工吟咏，适陈立基，亦俊才，闺门倡和穆如也，著《有诚堂诗集》。